Ehdotus: neuvoston asetus maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun asetuksen (ETY) N:o 2092/91 muuttamisesta /* KOM/2005/0194 lopull. - CNS 2005/0094 */





[pic] | EUROOPAN YHTEISÖJEN KOMISSIO | Bryssel 18.05.2005 KOM(2005) 194 lopullinen 2005/0094 (CNS) Ehdotus: NEUVOSTON ASETUS maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun asetuksen (ETY) N:o 2092/91 muuttamisesta (komission esittämä) PERUSTELUT Asetuksen (ETY) N:o 2092/91 11 artiklan 6 kohdassa säädetään, että jäsenvaltioiden toimivaltaiset viranomaiset voivat sallia kolmannesta maasta tuotujen tuotteiden, jotka eivät sisälly mainitun artiklan 1 kohdan a alakohdassa tarkoitettuun luetteloon, kaupan pitämisen 31 päivään joulukuuta 2005. Komissio ilmoitti neuvostolle ja Euroopan parlamentille 10 päivänä kesäkuuta 2004 antamassaan tiedonannossa luonnonmukaisia elintarvikkeita ja luonnonmukaista maataloutta koskevasta eurooppalaisesta toimintasuunnitelmasta, että se tekee ehdotuksen asetuksen (ETY) N:o 2092/91 muuttamiseksi, jotta tuontia koskevat kansalliset poikkeukset korvattaisiin uudella pysyvällä järjestelmällä, jossa hyödynnetään yhteisön nimeämien laitosten tekemiä vastaavuutta koskevia teknisiä arvioita. Uuden järjestelmän kehittämiseksi ja laatimiseksi tarvitaan riittävästi aikaa. Luonnonmukaisten tuotteiden kauppaa ei pitäisi sillä välin tarpeettomasti häiritä, ja sen vuoksi voimassa olevia siirtymätoimenpiteitä olisi jatkettava vielä vuodella. Toimenpiteellä ei ole taloudellisia vaikutuksia yhteisön talousarvioon. 2005/0094 (CNS) Ehdotus: NEUVOSTON ASETUS maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun asetuksen (ETY) N:o 2092/91 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen,[1] ottaa huomioon Euroopan parlamentin lausunnon,[2] sekä katsoo seuraavaa: (1) Asetuksen (ETY) N:o 2092/91[3] 11 artiklan 6 kohdassa säädetään, että jäsenvaltioiden toimivaltaiset viranomaiset voivat sallia kolmannesta maasta tuotujen tuotteiden, jotka eivät sisälly mainitun artiklan 1 kohdan a alakohdassa tarkoitettuun luetteloon, kaupan pitämisen 31 päivään joulukuuta 2005. (2) Komissio ilmoitti neuvostolle ja Euroopan parlamentille 10 päivänä kesäkuuta 2004 antamassaan tiedonannossa luonnonmukaisia elintarvikkeita ja luonnonmukaista maataloutta koskevasta eurooppalaisesta toimintasuunnitelmasta[4], että se tekee ehdotuksen asetuksen (ETY) N:o 2092/91 muuttamiseksi, jotta tuontia koskevat kansalliset poikkeukset korvattaisiin uudella pysyvällä järjestelmällä, jossa hyödynnetään yhteisön nimeämien laitosten tekemiä vastaavuutta koskevia teknisiä arvioita. (3) Uuden järjestelmän kehittämiseksi ja laatimiseksi tarvitaan riittävästi aikaa. (4) Luonnonmukaisten tuotteiden kauppaa ei pitäisi sillä välin tarpeettomasti häiritä, ja sen vuoksi voimassa olevia siirtymätoimenpiteitä olisi jatkettava vielä vuodella. (5) Sen vuoksi asetus (ETY) N:o 2092/91 olisi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2092/91 11 artiklan 6 kohdan a alakohdan ensimmäisessä alakohdassa oleva ilmaisu ”31 päivään joulukuuta 2005” ilmaisulla ”31 päivään joulukuuta 2006”. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL C […] […], s. […] [2] EYVL C […] […], s. […] [3] EYVL L 198, 22.7.1991, s. 1. Asetus sellaisena kuin se on viimeksi muutettuna komission asetuksella (EY) N:o 2254/2004 (EUVL L 385, 29.12.2004, s. 20). [4] KOM(2004) 415 lopullinen.